  Виталий Пронин Удмуртиын 10-17 аресъем нылпиос пӧлын ортчиз JuniorSkills чемпионатлэн элькун люкетэз. Визь погъёс агрономия, робот лэсьтон, системной администрирование но мукет удысъёсъя  тодон-валанъёссэс возьматӥзы. Эграысь пиналъёс робот бичанэн выро.  Кин ужалоз гуртын?«ЮниорСкилс» чемпионат борды Удмуртия 2 ар талэсь азьло итӥськиз. Туэ нырысьсэ ватсаськиз агрономия удысъя вожвылъяськон. Сое ортчытыны кичӧлтонэн потӥз Сарапулысь политехнической колледж.- Адӟиськомы, берло дыре егитъёс гурт удысэ дышетскыны но, ужаны но мылкыдтэк лыкто, - вера коллеждысь дышетӥсь, чемпионатлэн агрономия удысъя одӥгез экспертэз Алёна Ястребова. - Колледжамы но, туала улонлэсь куронъёссэ лыдэ басьтыса, выльысь улӟытыны кариським агрономия специальностез. Дышетскисьёс ичи шуыса, сое ворсамы вал ини.Ӵошатсконын кужымзэс мертаны мылкыд каризы Сарапулысь но ёросысь 8 командаос, но соос пӧлысь 5-сэ бырйимы. Гуртъёсысь пиналъёс музъем ужез кӧня ке тодо ке, городъёслы та удыс тодмотэм, соин чемпионатэз орчытэмлэсь азьло нимысьтыз дышетон курсъёс радъямы.Ӵошатсконын нылпиосты трос тунсыко ужъёс витизы. 3 нунал куспын соос музъемез кизьыны дасязы, кидысъёсты тодмазы, соосты мерттыны дасязы, нымы-кибыослэсь утиськон амалъёсты тодэмзэс возьматӥзы.Удмуртиысь визь погъёс чемпионатлэн Россиысь люкетаз шедёзы-а, тодмо луоз мукет улосъёсын этапъёс ортчем бере. Угось Москваын тодон-валанзэс возьматыны луонлык сётӥськоз 5 командаослы гинэ. Визьмо машинаосЗол вожвылъяськон мы-нӥз робот лэсьтонъя ӧрын. Татын кужымзэс мертазы Ижысь, Сарапулысь, Эграысь визь люкъёс. Эграос Иже 7 командазэс вайизы. 4-тӥ школаысь 7-тӥ классысь Илья Лекомцев но Евгений Столбов элькун вожвылъяськонэ нырысьсэ пырисько. Ёросазы пияшъёс устоосыз ке, городысь пиналъёс соосты азьпалтогес. Нялтас вераса, 10-13 аресъем но 14 ареслэсь бадӟым пиналъёс пӧлын вань интыосты ижъёс утӥзы. Но Эгралась пияшъёслэн мылкыдзы ӝутскемын, экспертъёс роботсэс ушъязы шуыса. Чемпионатэ пыриськем пиналъёс 3 нунал куспын бичазы музъем ужен вырись робот но солы программа гожтӥзы.Визьмо машиназы убоосысь емышъёсты тодманы но люкылыны кулэ вал.- Чемпионат бадӟым луонлык сётӥз пиналъёслы асьсэлэсь быгатонлыксэс шараяны, тодыны кужмо но ляб палъёссэс. Адӟимы, вань мар бордын ужано на. Эграысь 4-тӥ школаын робот лэсьтонэн кружок чотын 2-тӥ арзэ гинэ выриськомы ай. Шумпотымон, пиналъёслэн визьмо машинаосын тунсыкъяськонзы ялан будэ, - вера робототехникая дышетӥсь Ольга Бобок.Ангелина Снигирёва Туспуктӥз Максим Егоров    